Olemme ihan tyytyväisiä siihen, että poikkeamme joukosta.
Meillä ei ole hienoa osaketunnusta
liitettäväksi nimeemme lehdissä.
Meillä ei ole voittomarginaalia.
Meillä ei ole muiden yläpuolella olevia pyhiä rock-tähtiä.
Emme tee samoja kauppoja,
allekirjoita samoja sopimuksia,
tai kättele samoja käsiä
kuin kaikki muut.
Ja tämä kaikki sopii meille ihan hyvin.
Olemme lauma itsenäishenkisiä,
vimmatun epäsovinnaisia ihmisiä,
jotka tekevät asiat hieman toisin.
Siinä, missä joku muu yhtiö pitää arvossa taloudellista tulosta,
me pidämme arvossa... no, arvoja.
Siinä, missä kilpailijat suunnittelevat tekevänsä jostain omisteista,
me pyrimme vapauttamaan sen.
Ja siinä, missä useimmat tuotteet ja teknologiat
kehitellään suljettujen ovien takana,
meillä niitä viljellään avoimesti,
kaikkien nähden.
Me emme ole tilivelvollisia sidosryhmille, osakkaille tai vallanpitäjille.
Me emme ole vastuussa kenellekään muulle kuin teille.
Emmekä toimi näin vain huvin vuoksi,
vaikka se uskomattoman hauskaa onkin.
Toimimme näin,
sillä uskomme, että se on oikein.
Uskomme, että periaatteet ovat voittoja tärkeämpiä.
Uskomme, että rehellisyys voittaa salailun
ja yhteisö yhtiötavoitteet.
Uskomme, että webistä pikemminkin pidetään huolta
kuin että se omistettaisiin,
että se on pikemminkin voimavara, jota tulee vaalia,
kuin pelkkää myytävää kauppatavaraa.
Ja uskomme vahvasti innovaatioon,
joka panee käyttäjät etupenkille, reilusti keskelle kuljettajan istuinta.
Mutta, mikä vielä tärkeämpää,
uskomme teihin.
Uskomme, että maailman paras selain on olemassa
kiitos insinöörien, ohjelmoijien,
suunnittelijoiden ja juuri sinun kaltaistesi ihmisten,
jotka antavat aikansa, kykynsä, voimansa ja tukensa tälle asialle.
Ja me uskomme, että yhdessä,
tämä asia mielessämme,
voimme jatkaa innovointia yksilön
sekä webin hyväksi.
Siten, että se palvelee yleistä hyvää
aina ja ikuisesti.
Me kaikki olemme Mozillan Firefox.
Emme ole vain vaikuttava selain.
Olemme selain, joka vaikuttaa.